ངའི་སྤོ་བོ་ལགས་ནི་སྨན་པ་ཞིག་ཡིན་ལ།མི་རབས་ནས་མི་རབས་བར་སྨན་གྱི་བྱ་བ་བསྒྲུབས་པ་ཡིན།དབུལ་པོ་ཚོའི་ནད་ལ་ལྟ་དུས།ནམ་ཡིན་ཡང་སྨན་ཡོན་མི་ལེན།སྨན་པ་ཚོས་སྲོག་སྐྱོབ་རྨ་གསོ་བྱས་ནས།ནད་པ་རྣམས་ནད་ཀྱི་སྡུག་བསྔལ་ལས་གྲོལ་དུ་འཇུག་ཐུབ་པ་དངོས་སུ་མཐོང་བར་བརྟེན།ངའི་པ་ལགས་ཀྱང་ཆུང་དུས་ནས་དབུལ་བོ་རྣམས་ལ་ནད་བཅོས་ཀྱི་དགེ་ལས་བསྒྲུབ་རྒྱུའི་སེམས་བསྐྱེད་དེ།ཁོང་ཡབ་ཀྱི་རྗེས་སུ་འབྲངས་ནས་སྨན་སློབ་པར་བརྩོན་པ་བྱས་པ་མ་ཟད།སྨན་སྡེབ་ཐབས་མི་ཉུང་བ་ཞིག་ཡིད་ལ་བཟུང་བ་རེད།ཁོང་གིས་དགུང་ལོ་ཉེར་གཉིས་ཐོག་དངོས་སུ་རྩ་བརྟག་ནད་བཅོས་ཀྱི་མགོ་བརྩམས་པ་རེད།ཁོང་གིས་ཕྱོགས་གཅིག་ནས་ནད་བཅོས་བྱས་ཤིང།ཕྱོགས་གཞན་ནས་སྨན་རྫས་ལ་བརྟག་དཔྱད་བྱེད་ཀྱི་ཡོད།སྨན་གཞུང་ལ་བལྟས་ནས་ས་ཆ་སོ་སོར་ཕེབས་ཏེ་སྨན་རྩྭ་བཏུས།དགུན་གྱི་གྲང་ངར།དབྱར་གྱི་ཚ་གདུག་བཅས་ལ་མི་འཛེམས་པར།སྨན་སྐྱེས་ཡོད་སའི་རི་བོ་གྲགས་ཅན་ཚང་མར་ཕེབས་མྱོང།ཁོང་སྐབས་འགར་ཉིན་མང་པོར་རི་གསེབ་ཏུ་བཞུགས་ནས།ལྟོགས་ན་བག་ལེབ་སྐམ་པོ་ཙམ་བཞེས་ཤིང།ས་རུབ་ཚེ་རི་ཁྲོད་ཐང་སྟོང་དུ་ཞག་བཞུགས་གནང།ཁོང་གིས་སྨན་རྩྭ་མང་པོ་ཞིག་གི་རོ་དངོས་སུ་ཞལ་གྱིས་མྱངས་རྗེས།སྨན་གྱི་རོ་དང་ཕན་ནུས་ཤེས་པའི་སྒོ་ནས་སྨན་སྦྱོར་བགྱིས་ཏེ་སྨན་སྤྲད་ཀྱི་རེད།